google/wiki40b huggingface dataset:
Four Freedoms Award

Four Freedoms Award er en pris som tildeles for innsats for å fremme de fire friheter USAs president Franklin D. Roosevelt  lanserte i sin tale til Kongressen 6. januar 1941: ytringsfrihet, trosfrihet, frihet fra nød og frihet fra frykt. Det tildeles pris i fire kategorier, én for hver av de fire frihetene, samt en særlig frihetspris. Prisen ble første gang utdelt i 1982 i anledning hundreåret for Roosevelts fødsel og tohundreåret for diplomatiske forbindelser mellom USA og Nederland. Den utdeles vekselvis til borgere av Hyde Park i New York av Franklin and Eleanor Roosevelt Institute og til andre lands borgere i Middelburg i Nederland av Roosevelt Stichting. Mottagerne av prisen får medaljer med  Roosevelts portrett omgitt av omskriften «Franklin D. Roosevelt Freedom Medal» på advers og et motiv med en manns- og kvinneskikkelse omgitt av omskriften «Speech, Worship, Want and Fear» på revers.

Mottagere

Siden 1982 har de forskjellige kategorier av Four Freedoms Award blitt tildelt:
Marie Dubois

Biografi

Claudine Huzé fulgte dramakurser på teaterskolen i Rue Blanche, hvor hun lærte om både moderne og klassisk komedie. Etter at hun forlot skolen spilte hun med i flere forskjellige teaterstykker, før hun ble kjent i tv-seriene La caméra explore le temps og Les Cinq Dernières Minutes, hvor François Truffaut la merke til henne og engasjerte henne til filmen Skyt på pianisten. Det var også Truffaut som gav henne kunstnernavnet Marie Dubois (en hyldest til en heltinne i en roman fra 1952 av forfatteren og dikteren Jacques Audiberti). Det var under opptakene til denne film at hun som bare 23-årig fikk de første symptomer på multiple sklerose, symptomer som hun ignorerte, for å forfølge en karriere innenfor film i den franske nye bølgen.
Hun spilte i filmene En kvinne er en kvinne av Jean-Luc Godard, To menn og en kvinne av François Truffaut og Kjærlighetskarusellen av Roger Vadim. Parallelt innspilte hun populære filmer av Georges Lautner, Henri Verneuil og Édouard Molinaro. I 1964 spilte hun Jean Gabins kjæreste i filmen L'Âge ingrat, sammen med Fernandel. Hennes karriere tok for alvor fart etter hun spilte Juliette i Unnskyld - vi flykter! av Gérard Oury fra 1966, der hennes blonde hår og blå øyne fascinerte Bourvil. I 1965 spilte hun nettopp sammen med Bourvil og Lino Ventura i filmen Les Grandes Gueules. Hun spilte sammen med Jean-Paul Belmondo i Tyven, tyven av Louis Malle og med Michel Simon i en av hans siste filmer.
I filmen Hårnålsvinger og raske skranglekasser - Alle tiders race jorden rundt fra 1969 spilte hun overfor blant annet Tony Curtis, Jack Hawkins, Peter Cook, Bourvil og Terry Thomas og spiller en feminist sammen med Mireille Darc. I 1972, mottok hun prisen for beste skuespiller av Académie Nationale du Cinéma for sin rolle som Alice i filmen Les Arpenteurs.
Sine likemenns anerkjennelse fikk hun i 1977, da hun mottok César for beste kvinnelige birolle for sin prestasjon i filmen Truselen, av Alain Corneau, der hun spiller rollen som en sjalu kvinne. Etter innspillingen av filmen brøt hennes sklerose ut på ny, tyve år etter de første symptomer, og hun opptrådte heretter kun i mindre roller i mindre filmer.
Fra 2001 engasjerte hun seg helhjertet i kampen mot multippel sklerose ved blant annet å fortelle om sykdommen i en film av Alain Corneau. 
Den 3. november 2007 mistet hun sin mann Serge Rousseau, som hun giftet seg med i 1961 og med hvem hun hadde datteren Dominique. 
Hun døde den 15. oktober 2014 på et aldershjem i Lescar, nær Pau.
5. april

Navnedag

Irene, Eirin, Eirill
Bjørnheim borettslag

Bjørnheim borettslag ligger i bydel Stovner i Oslo.
Borettslaget ligger ved Høybråten kirke på sørsiden av Høybråtenveien og har adresser i Høybråtenveien 17-25 og 29-35.   
Borettslaget består av 382 andelsleiligheter, fordelt på 15 bygninger - 5 rekkehus og 7 blokker 
Borettslaget ble bygget på 1970-tallet på grunn ekspropriert i 1960 fra Søndre Høybråten gård.  
Søndre Høybråten gård var fradelt Øvre Høybråten gård (Gnr 107) i 1749. 
Første innflytting i borettslaget var i 1976.
Vala

I J.R.R. Tolkiens univers, Midgard, er Valaene makten i Arda som lever i den vestre delen av Aman.
Valaene var de 14 mektigste åndene av Ainuenes folk som kom inn i Arda etter å ha skapt den for å bevare ordenen. Til å begynne med bodde de på øya Almaren, men etter at den ble ødelagt, lenge før alvene våknet, dro de til Aman hvor de grunnla Valinor.
De var de største av Ainuene som var vitne til Ilúvatars visjon og derfor kom for å skape Arda. Men Melkor kom til Arda for å ta det som sitt eget.
Manwë og Melkor kjempet, og Manwë ba andre ånder om å hjelpe seg i kampen. Blant dem var både andre valar og maiar. Melkor tok retrett fra slaget, og de andre fortsatte med arbeide: å skape verden. Men Melkor så dette, og vendte tilbake for å vinne kontrollen over Arda.
Valaene hadde ingen fast form, men de tok ofte skikkelse som både alver og menn, for ellers ville de forbli usynlige.
Valaene er ikke guder, men menneskene tar dem ofte for å være det. Egentlig er de utsendinger eller regenter for Ilúvatar, den eneste virkelige guden i Arda, som sjeldent griper direkte inn i sitt eget skaperverk for å forandre verdens gang.

Navnene

Dette er navnene på Valaene som de er kjent av Eldar. I Midgard, er de kjent med andre navn med Sindarinsk opprinnelse: F.eks. blir Varda kalt Elbereth. Mennene kjente dem ved mange andre navn, og æret dem somme tider som guder. Dvergene kalte Aulë, som hadde skapt dem, for Mahal. Det må også sies at, med unntak av Oromë, er navnene i listen under heller titler enn faktiske navn: De sanne navnene til Valaene står ikke nevnt noe sted. De mannlige Valaene blir kalt Herrer av Valaene mens de kvinnelige blir kalt Dronninger av Valaene eller Dronninger av Valiene.

Andre navn

Arataene (Sindarin: Opphøye) eller De høye av Arda er de åtte mektigste av Valaene: Manwë, Varda, Ulmo, Yavanna, Aulë, Mandos, Nienna og Oromë. Melkor, den mektigste av dem alle, er ikke regnet med fordi han ble ond.
Teaterparken (Bergen)

Teaterparken er en liten park i Bergen sentrum som ligger foran Den Nationale Scene i strøket Engen i bydelen Bergenhus. Den opprinnelige parken ble anlagt på stedet på 1850-tallet. Den ble brukt som festplass inntil teateret ble bygd fra 1906 til 1909. Teaterparken og det nye teateret stod ferdig samtidig; teateret ble tegnet i jugendstil av arkitekt Einar Oscar Schou, og parken planlagt som en jugendpark. I 1993 fikk Den Nationale Scene status som nasjonalt teater, og parken og bygningen ble fredet.
Diexi

Diexi (kinesisk: 叠溪, pinyin: Diéxī) er en storkommune i fylket Mao i bydistriktet Ngawa (Aba) i provinsen Sichuan i Folkerepublikken Kina. I år 2000 hadde den 2.697 innbyggere.
Den gamle byen Diexi ble fullstendig ødelagt av Diexi-jordskjelvet i 1933; den sank ned i innsjøen som da ble dannet (Diexisjøen).
Monique (Kim Possible)

Om Monique

Foruten Ron er Monique den personen Kim tilbringer mest tid sammen med. Hun gir Kim fornuftige råd om skolen og livet, og er en effektiv motvekt til Rons eksentriske tanker og ideer. Monique jobber på designerbutikken Club Banana, som var stedet der hun møtte Kim.
Man vet lite om Moniques privatliv. Hun har nevnt at hun har en bror. Hun og Kim falt begge for Hirotaka, og slåss faktisk om ham. Selv om hun er inne på trender og hva som er populært, viste det seg da hun var med i serien første gang at hun er fan av GWA (The Global Wrestling Association). Da Kim fortalte at Ron hadde billetter til en brytekamp, noe hun selv ikke ønsket å gjøre, ble en ekstatisk Monique nærmest sjalu på Ron som kom inn på kampen.
Monique er hip og intelligent og snakker gjerne i hiphop-stil (Kim kaller det «Monique-språk»), og liker også å bruke akronymer, som PVM (prøv å være med).
Sportsklubben Brann i 2001

Sportsklubben Brann i 2001 inneholder samtlige spillere, tabell og kamper som Sportsklubben Brann spilte i fotballsesongen 2001.
Jinzhai

Jinzhai (kinesisk: 金寨县; pinyin: Jīnzhài Xiàn) er et fylke i byprefekturet Lu'an i provinsen Anhui i Folkerepublikken Kina. I 1999 var befolkningen på 631 044 innbyggere.
Trolldalen skisenter

Trolldalen skisenter er et tidligere alpinanlegg på Siggerud i Ski kommune / Follo der bl.a. Lasse Kjus var mye som liten (han er vokst opp på Siggerud). Dette anlegget hadde en meget liten bakke der man på 70- og 1980-tallet slapp unna med årskort på kun mellom 50 og 100 kroner. Men beliggenheten gjorde at mange barn og unge i nabolaget bare kunne sette på seg skia og sette utfor. Derfor var det i sin tid et meget populært lokalt tiltak som blant annet har fostret en så stor verdenskjent alpinstjerne som Lasse Kjus.
Nå er det tidligere skisenteret kun en gjengrodd bakke.
Høsten 2011 ble det igangsatt dugnadsarbeid for å rydde bakken og gjøre den i stand til bruk. Dugnaden samlet et 100-talls mennesker, og det meste av traseen er klart før jul 2011. Samme år er det satt i gang flere aktiviteter for å skaffe midler til oppbygging av bakken. Det er også vedtatt støtte fra Ski kommune på 500.000,-
Innringet

Handling

Restene av Kossuths frihetskjempere i Ungarn jages og fengsles av Hapsburgere i mange år etter oppstanden. Filmen viser en fangeleir hvor tilfeldig straff og henrettelser skaper en atmosfære av mistanke og angiveri.
Empelinae

Utseende

Empelus brunnipennis er en liten (ca. 1,7 millimeter), bred, litt hvelvet, brun bille. Dekkvingene dekker hele bakkroppen, så den ser ikke ut som noen typisk kortvinge. Antennene er svakt kølleformede (de tre ytterste leddene noe større enn resten). Hodet er bredt med små, flate fasettøyne. Pronotum er nær dobbelt så bredt som langt, med rundede sider. Dekkvingene er brede og hvelvede, uten punktstriper eller påfallende hår. De dekker hele bakkroppen. Beina er nokså korte.

Levevis

Denne arten ble opprinnelig beskrevet fra Alaska, men finnes også i California. Den er sjelden, og lite er kjent om biologien dens.
Ambrostoma

Utseende

Middelsstore (7 - 12 millimeter), brede, noe hvelvede, blankt metallisk fargede bladbiller. Slekten kan kjennes på en tydelig tverrfure nær roten av dekkvingene, og på at dekkvingenes ytterkant (epipleura) har børster i hele sin lengde. Artene har gjerne en regnbueaktig glans. Larvene kan kjennes på at de har oransje striper.

Levevis

Artene er knyttet til trær i almeslekten (Ulmus) og slekten Zelkova, også i almefamilien. I alle fall én av artene er ovovivipar, det vil si at eggene klekkes umiddelbart når de blir lagt.

Utbredelse

Slekten er utbredt i Asia (Kina, Korea, Taiwan, Nepal).
People Now Human Beings

People Now Human Beings er et musikkalbum med The White Birch, utgitt i 1998.
Daniel Cabelduc

Som overdommer

I hurtigløp på skøyter har han vært overdommer i to OL (2014 i Sotsji og 2018 i Pyeongchang), flere VM i både allround, enkeltdistanser, sprint og junior og europamesterskap. I tillegg har han utallige verdenscupoppgaver.

Som skøyteløper

Cabelduc har to medaljer fra svenske mesterskap på skøyter i tre ganger 1 000 meter stafett, en sølv for Karlstads SK og en bronse for IFK Lidingö. Han var også med i en kombinert junior- og neoseniorlandskamp i daværende Sverdlovsk i februar 1991 mot henholdsvis Sovjetunionen og Norge og for Sverige hvor Cabelduc stilte i neoseniorklassen. Cabelduc representerte klubbene Uddevalla IS (1977/78–1991/92), Karlstads SK (1992/93–1996/97) og IFK Lidingö (1997/98–2000/01).
Western (magasin)

Western var et norsk magasin utgitt av Bladkompaniet i perioden 1956–80.
Bladet inneholdt noveller, føljetonger, tegneserier og faktastoff innen westernsjangeren. Både norske og utenlandske forfattere og illustratører ble benyttet, de norske oftest under amerikansk-klingende pseudonymer. Blant forfatterne kan nevnes Kjell Hallbing, Finn Arnesen, Sverre Årnes, Jan H. Jensen med flere. Også Gunnar Staalesen var representert med to noveller, deriblant «Oppgjør i Puma Saloon», vinnerbidraget i en konkurranse arrangert i 1976.
Helymaeus

Utseende

Middelsstore, langbeinte, vanligvis metallisk fargede trebukker. Antennene er omtrent så lange som kroppen, utvidede og sagtakkede i spissen. Pronotum er avrundet sekskantet med en butt tann på hver side. Dekkvingene er litt avsmalnende bakover, rundede i spissen. Beina er lange, bakbeina noe fortykkede med klubbeformede lår.

Levevis

Larvene utvikler seg i ved av løvtrær.

Utbredelse

Slekten er utbredt i Afrika inkludert Jemen.
Brottby

Brottby er et tettsted i Vallentuna kommune i Stockholms län i Uppland i Sverige. I 2010 hadde tettstedet 205 innbyggere.
Ranheim Skiklubb

Tjønnstuggu

Tjønnstuggu er Ranheim skiklubbs hytte på Reppe, på Ranheim i Trondheim. Fra Tjønnstuggu går det en lysløype på 1,4 km rundt Solemstjønna (218 moh.). Det går videre en lyslagt trasé over til Vassdalen, hvor Jonsvatnet IL har sin lysløype. Tjønnstuggu er også et utgangspunkt for å gå opp på Solemsvåttan, som med sine 423 moh. og tårn, har utsikt mot Jonsvatnet og byen forøvrig.
Hiromi Ikeda

Landslaget

Hiromi Ikeda spilte 119 landskamper for Japans kvinnelandslag. Hun ble tatt ut i Japans tropp til VM i fotball 1999, VM i fotball 2003, Sommer-OL 2004, VM i fotball 2007 og Sommer-OL 2008.
Ivieolus

Utseende

Små (ca. 4 millimeter), blanke, gulrøde skarabider, dekkvingene er brunlige. Kroppsformen er mye slankere enn hos andre Ceratocanthinae, og beina ganske lange og tynne. Hodet er forholdsvis lite, forkanten med to tenner, fasettøynene noe større enn hos de fleste beslektede grupper. Pronotum er omtrent så langt som bredt, trapesformet, i midten bak med en dyp, V-formet innskjæring slik at formen nærmest blir som en avkuttet pilespiss. Den bakerste, lavere delen av pronotum er mye smalere enn resten. Dekkvingene er avlange og svært blanke, med fine punktstriper.

Levevis

Biologien er ukjent, men artene er kanskje knyttet til termitter. Den kan fly og har blitt fanget i til dels betydelig antall kollisjonsfeller og lysfeller.

Utbredelse

Artene lever i det nordlige Sør-Amerika.
Pontifícia Universidade Católica do Rio de Janeiro

Pontifícia Universidade Católica do Rio de Janeiro (PUC-Rio) er et pavelig universitet opprettet i 1941 av jesuittordenen. Det er vokst til å bli et av de fem fremste universiteter i Brasil. Det ligger i Rio de Janeiro.
George Washington Carver

Bakgrunn

Dagen og året han er født er ukjent; det antas at han er født før slaveriet ble avskaffet i Missouri i januar 1864. Dermed var han fra fødselen egentlig bestemt for et liv i slaveri.

Virke

Mye av Carvers berømmelse skyldes hans forskning og hans fremme av alternativer til bomullsdyrkning, som peanøtter og søtpoteter. Han ønsket at fattige jordbrukere skulle dyrke alternative avlinger både til egen matproduksjon og som en kilde til andre produkter som ville forbedre deres livskvalitet. Den mest populære av hans 44 opplysningsbrosjyrer for jordbrukere inneholder 105 matoppskrifter som involverer bruk av peanøtter. Han skapte også rundt 100 produkter fra peanøtter som var nyttige for husholdningen og gården deriblant kosmetikk, fargestoff, maling, plast, bensin og nitroglyserin.
I det sørstatene som ble rekonstruert etter borgerkrigen ble jorden slitt ut av bomullsdyrking og på starten av 1900-tallet ødela bomullsbiller mye av avlingene. Carvers forskning på peanøtter var ment å skaffe til veie alternative produkter som kunne dyrkes.
I tillegg til hans arbeid innen agronomi for å fremme et bærekraftig jordbruk og vedsettelse av planter og natur gav også Carver viktige bidrag innen felt som raserelasjoner, utdannelse av barn, poesi, maling og religion. Han gikk foran med et godt eksempel med å vektlegge viktigheten av hardt arbeid, en positiv innstilling og en god utdannelse. Hans ydmykhet, humanisme, vennlige natur, sparsommelighet og avvisning av økonomisk materialisme har blitt trukket frem og beundret.
En av hans viktigste roller var å underminere, gjennom den berømmelse han oppnådde gjennom sine fortjenester, den stereotypien om den svarte rases underlegenhet som var svært utbredt i hans levetid. I 1941 ble han av magasinet Time kalt den «Svarte Leonardo», en referanse til renessanssens italienske universalgeni Leonardo da Vinci. Til minne om hans live og presatsjoner blir George Washington Carver Recognition Day markert 5. januar, hans dødsdag, i USA.
Parsing

Parsing eller syntaktisk analyse er betegnelse på den prosess som analyserer en streng med symboler, enten i naturlige språk eller programmeringsspråk i henhold til reglene i en formell grammatikk. Ordet parsing kommer av latin pars (orationis), som betyr ordklasse.
Tradisjonell setningsparsing innenfor lingvistikken blir ofte utført som en metode for å forstå den eksakte meningen i en setning, noen ganger med hjelp av setningsdiagrammer. Den ivektlegger vanligvis viktigheten av grammatiske skiller slik som mellom subjekt og predikat.
Innenfor informatikken brukes begrepet til å referere til den formelle analyse som en datamaskin foretar av en setning eller en streng av ord. Denne brytes opp i bestanddeler, og resulterer i et parsertre som viser deres syntaktiske relasjon til hverandre, og som også kan inneholde semantisk eller annen informasjon. Parsing brukes til analyse av programmeringsspråk, og refererer til den syntaktiske analyse av den innmatede koden i kompilatorer og kommandotolker.
Begrepet brukes også i psykolingvistikk for å beskrive språkoppfattelse. Parsing refererer her til måten mennesker analyserer en setnings eller en frases grammatiske bestanddeler. Begrepet er spesielt vanlig når man diskuterer fortolkning av garden-path sentences.
Jernbane i Mosambik

Jernbanene i Mosambik administreres av den parastatlige enheten Portos e Caminhos de Ferro de Mocambique (CFM) som har ansvaret for jernbanene og de tre havnene som har jernbaneforbindelse og endestasjoner og terminaler for hver sin banestrekning.
Jernbanenettet i landet består av 2 983 kilometer med 1 067 mm sporvidde. I tillegg kommer den såkalte Gazabanen som har 140 kilometer 762 mm spor. Nettet er bygd ut over en periode på over 100 år fra tre forskjellige havner langs kysten mot Det indiske hav og gir innlandskorridoren langs banene en viktig transportforbindelse til og fra havnene.
Jernbanene var hovedmål under borgerkrigen og ble utsatt for sabotasje av RENAMO. Banene er under rehabilitering. Ledelsesfunksjonene er i hovedsak tjenesteutsatt/leaset bort. Det er for tiden ingen direkte forbindelser mellom de tre banestrekningene.

Nacalabanen/Nordbanen

Nacala er endestasjon for Nacalabanen, den nyeste delen av jernbanesystemet. Den forbinder området langs den såkalte Nacal-utviklingskorridor og har dessuten forbindelse til den Sentral-østafrikanske jernbanen i Malawi. Banen administreres av Selskapet for jernbaneutvikling. Ytterligere utvidelser av denne banen gir mulighet for forbindelse til Beirabanen og med Zambia.

Beirabanen/Sentralbanen

Beira er endestasjon for Beirabanen, som er det eldste jernbaneanlegget i Mosambik. Machipandalinjen gir forbindelse til Harare (tidligere kalt Salisbury) og ble åpnet i 1899 for å gi forbindelse til daværende Rhodesia, som nå har navnet Zimbabwe og øvrige baner med tilknytning til dette systemet. Senalinjen på Beirabanen gir forbindelse til kullfeltene i Moatize og gir mulighet for forbindelse med såvel Malawi som Zambia. CFM har leaset ut administrasjon og drift av banen til et samarbeidsselskap med det indiske selskapet RITES og IRCON International som eiere.

Maputobamem/Sørbanen

Hovedstaden Maputo, som tidligere hadde navnet Lourenço Marques, og Matola er endestasjoner for Maputobanen som har forbindelse til de nordøstre delene av Sør-Afrika. Linjen administreres av NLBP (New Limpopo Bridge Project Investments) i samarbeid med Spoornet og CPM. Målet er å rehabilitere og drive linjen til grensen til Sør-Afrika. På sørsiden av grensen fortsetter forbindelsen til Komatipoort og derfra videre til Johannesburg. Maputobanen har dessuten forbindelse til Swazi Rail og Zimbabwe.
Nasjonal Samlings statistiske kontor

Nasjonal Samlings statistiske kontor var Nasjonal Samlings avdeling for innsamling og bearbeiding av statistikk. 
Kontoret ble ledet av partiets organisasjonssjef Siegfried Nylander. Det var blant annet involvert i registrering av norske jøder, og i forkant av massearrestasjonene i 1942 hadde NS' statistiske kontor fått lagret et eksemplar av et spørreskjema der alle voksne norske jøder måtte oppgi slektskapsforhold, innvandingsforhold, forretningsdrift og lignende. Kontoret førte også tilsvarende lister over jøssinger, med det formål å kunne slå tilbake etter anslag mot NS-medlemmer (slik som blant annet skjedde under Svolværraidet, der 12 NS-folk ble ført bort i britisk fangenskap).
Wendyeffekten

Handling

Wendy drømmer om et liv langt fra Bøler, og med bankieren som fast kunde har hun et klart fortrinn i jakten på pengene. Wendyeffekten er et kappløp mot tiden; Hvem finner bankieren eller fingeren hans først?
Vågadalen

Vågadalen er den sydlige bebyggelsen av tettstedet Skjervøy. Geografisk ligger Vågadalen mitt mellom Skattørfjellet og Stussnes, og har nær tilknytning til Vågavannet.
De siste 20 årene (2007) har Vågadalen hatt en stor bebyggningsvekst, noe som førte til det nye boligfeltet Hollendervika.
Bill Gwatney

Død

Den 13. august 2008 tok en mann, identifisert som den hvite, 50-årige Timothy Dale Johnson, seg inn på Det demokratiske partiets partihovedkvarter i Little Rock og skjøt Gwatney tre ganger. Ghatney ble fløyet på sykehus, men gikk bort tre timer senere 15:59 CST. Johnson sa at han ville tale med Gwatney. Sekretæren forsøkte å si at han var opptatt, men mannen skjøv henne til side, gikk rett inn på kontoret og startet å skyte. Etter avfyringen av skuddene flyktet gjerningsmannen i en Chevrolet pick-up truck og ble jaget ut av Little Rock. Etter å ha kjørt 48 kilometer  ble han skutt til døde av politiet etter at en PIT-manøver tvang ham til å svinge av veien og inn på et felt nær Sheridan, Arkansas. Intet motiv ble oppdaget.
Tibetologi

Tibetologi er det vitenskapelige studium om emner knyttet til Tibet, som Tibets historie, religion, språk, og politikk. Tibetologien beskjefiger seg også med samling av tibetanske gjenstander av historisk, kulturell og religiøs betydning. Det kan da dreie seg om statuer, skrin, buddhistiske ikoner og hellige skrifter, thankabroderiet, marerier og tapeter, juveler, masker og andre uttrykk for tibetansk kunst og håndverkskunst.

Historie

Jesuitten Antonio de Andrade (1580–1634) og noe få andre opprettet en liten misjon og  kirke i  Tsaparang i 1626, i kongedømmet Guge vest i Tibet. Da kongedømmet ble inntatt av kongen av Ladakh i 1631 ble misjonen ødelagt.
Et århundre etter ble en annen jesuitt, den italienske pater Ippolito Desideri (1684–1733) sendt til Tibet og fikk tillatelse til å oppholde seg i Lhasa. Der ble han i fem år (1716–1721); han bodde i et tibetansk kloster, studerte språket, lamaenes religion og tibetanske skikker i sin alminnelighet. Han skrev et par bøker på tibetansk om kristen lære. En konflikt om misjonsjurisdiksjon (misjonsarbeidet ble del av kapusinernes ansvar, ikke jesuittenes) måtte Desideri forlate Tibet. Han vendte tilbake til Italia der han viet seg til å forfatte historiske forklaringer om Tibet. De er senere blitt samlet i fire bind under tittelen Opere Tibetane (Roma 1981-1989). Desideri kan anses som den første tibetolog. 
Desideri var en pioner, og arbeidet med sitt emne med objektivitet og sympati. Men ikke alt han fremkom med har vist seg å være helt korrekt. Tibetologien som en autentisk akademisk disiplin er dermed vel så meget knyttet til en ungarsk forsker Alexander Csoma de Kőrös (1784–1842).
   
Tibetologien har utviklet seg betraktelig, og interdisiplinær åpning har bragt inn nye perspektiver og gitt nye resultater. Det arrangeres regelmessige internasjonale konferanser av IATS (International Association of Tibetan Studies), hvert tredje år på vekslende steder rundt om i verden.